Man beseer toe motor in stormwaterkanaal belandFoto: Verskaf. ŉ Man, vermoedelik in sy 50’s, is Saterdagoggend beseer toe sy motor in ŉ droë stormwaterkanaal beland het. Annine Siddall, woordvoerder van ER24, het gesê, die voorval het Bloemfontein plaasgevind. “Toe paramedici omstreeks 10:15 by die toneel opdaag het hulle die man buite sy voertuig, wat van die brug af in die kanaal beland het, aangetref. Hy was matig beseer,” het Siddall gesê. Die man is op die toneel behandel en na ŉ nabygeleë hospitaal vervoer vir verdere mediese behandeling. Dit is nog nie in dié stadium duidelik hoe presies die man en sy motor daar beland het nie. Die polisie ondersoek die voorval. Foto: Verskaf.